Η ΠΤΗΣΗ ΜΗ370 ΤΩΝ ΜΑΛΑΙΣΙΑΝΩΝ ΑΕΡΟΓΡΑΜΜΩΝ ΧΑΘΗΚΕ ΑΠΟ ΤΑ ΡΑΝΤΑΡ ΣΤΙΣ 8 ΜΑΡΤΙΟΥ 2014
ΕΙΧΕ 239 ΕΠΙΒΑΙΝΟΝΤΕΣ
Πώς γίνεται να εξαφανιστεί ένα αεροπλάνο;
Κυκλοφορούν αμέτρητες θεωρίες για την ΜΗ370,
αλλά μία είναι η σωστή.
Κυκλοφορεί μια θεωρία...
Αεροπειρατεία. Μηχανική βλάβη.
Μετεωρίτης.
Αυτόχειρας πιλότος.
Ποιος ξέρει;
Είναι 239 αθώοι άνθρωποι.
Κάποιος γνωρίζει.
Κάποιος σίγουρα ξέρει.
Πολλά γύρω απ' αυτήν την πτήση δεν βγάζουν νόημα.
Αυτό το πολύ μυστηριώδες και πολύ ύποπτο φορτίο
μπορεί να βρίσκεται στον πυρήνα
των όσων συνέβησαν στην ΜΗ370.
Μοιάζει να είναι ένα εξάρτημα των φτερών, το πτερύγιο.
Την πρώτη φορά που το είδα,
ειλικρινά σκέφτηκα
"Ποιος το έβαλε εκεί;
Ποιος έφερε το κομμάτι εκεί;"
Με κατηγόρησαν ότι είμαι ρώσος κατάσκοπος
ή κινέζος κατάσκοπος.
Είναι απολύτως γελοίο.
Είμαστε εξίσου μπερδεμένοι.
Νέες πληροφορίες ανατρέπουν τις θεωρίες.
Ερευνούσαν λάθος περιοχή.
Δεν θα ησυχάσουμε αν δεν μάθουμε πού βρίσκονται.
Λένε ψέματα από την αρχή. Λένε ψέματα σε όλον τον κόσμο.
Ήταν μια σκόπιμη πράξη.
Είναι πιθανό να έγινε αεροπειρατεία.
Δεν ξέρουμε.
Γάμα τη Μαλαισία!
Η Μαλαισία λέει ψέματα!
Έχω τα πραγματικά στοιχεία.
Είναι εκεί. Δεν μπορείς να το αρνηθείς.
Τα αεροπλάνα ανεβαίνουν.
Κατεβαίνουν.
Αυτό που δεν κάνουν
είναι να χάνονται από προσώπου Γης.
Δεν έχουμε τις απαντήσεις.
Είναι ένα από τα μεγάλα μυστήρια στην ιστορία της αεροπλοΐας.
ΜΗ370: ΤΟ ΑΕΡΟΠΛΑΝΟ ΠΟΥ ΕΞΑΦΑΝΙΣΤΗΚΕ
ΚΟΥΑΛΑ ΛΟΥΜΠΟΥΡ, ΜΑΛΑΙΣΙΑ
Η ΜΗ370 είναι ένα μυστήριο του οποίου η μοχθηρία είναι ακόμα υπαρκτή.
Είναι ένα φίδι που ζει ακόμα.
Για έναν αεροπορικό συντάκτη
είναι σαν το σινιάλο του Μπάτμαν στα σύννεφα.
Με έχει κυριεύσει.
Έπρεπε να το ερευνήσω.
7 ΜΑΡΤΙΟΥ 2014, 11:07 Μ.M.
11:08 Μ.M.
Ήταν μια μεταμεσονύχτια πτήση από την Κουάλα Λουμπούρ για Πεκίνο.
Το αεροπλάνο θα απογειωνόταν γύρω στα μεσάνυχτα,
θα πετούσε όλη τη νύχτα και θα έφτανε στο Πεκίνο την αυγή.
Όλα ήταν συνηθισμένα.
Υπήρχαν 227 επιβάτες.
Και 12 πλήρωμα.
Ο άντρας μου κι εγώ, ο Χαζρίν,
ήμασταν αεροσυνοδοί των Μαλαισιανών Αερογραμμών.
Έχουμε μια κόρη και ήμουν σε προχωρημένη εγκυμοσύνη
κι έτσι δεν δούλευα.
Ήταν στο πρόγραμμα για το Πεκίνο και ήταν χειμώνας.
Θυμάμαι ότι έβαλε
το μπουφάν του στη βαλίτσα του.
Ο άντρας μου, ο Πολ Γουίκς, κι εγώ ζούσαμε στην Αυστραλία
με τους δύο μικρούς μας γιους.
Ο Πολ ετοιμαζόταν να πιάσει δουλειά στην Κίνα.
Μου είπε "Κοίτα, θέλεις να πάω;"
Επειδή ο Τζακ ήταν μικρός,
το ίδιο και ο Λίνκολν
και θα έπαιρνε άδεια κάθε 28 μέρες για δυο βδομάδες.
Και του είπα "Φυσικά".
Ζούσα στο Πεκίνο με τα παιδιά μου σχεδόν έξι χρόνια.
Τα παιδιά μου είχαν πάει σχολική εκδρομή στη Μαλαισία
και πήγαινα να τα συναντήσω στο Πεκίνο
για να περάσουμε τη δεύτερη εβδομάδα των διακοπών μαζί.
Την προηγούμενη μέρα είχα μιλήσει με τη γυναίκα μου.
Όλα ήταν καλά. Ήταν χαρούμενοι που θα συναντιόμασταν.
Έλαβα άλλο ένα μήνυμα από την κόρη μου που έλεγε
"Είμαι στο αεροδρόμιο της Κουάλα Λουμπούρ.
Χαίρομαι που θα ξαναδώ τον μπαμπά μου".
Κάλεσαν την πτήση του και...
Ήμασταν προφανώς φορτισμένοι. Κλαίγαμε πολύ.
Τα αγόρια έστελναν φιλιά κι έλεγαν "Σ' αγαπώ".
Και πέρασε την πόρτα.
Και είναι σαν να ήταν χθες.
Πτήση 370, 32 δεξιά για απογείωση. Καληνύχτα.
32 δεξιά, άδεια απογείωσης, Μαλαισιανή 370. Ευχαριστώ. Αντίο.
Ο Χαζρίν με πήρε προτού απογειωθεί το αεροπλάνο.
Το τελευταίο...
Το τελευταίο που είπε ήταν "Σ' αγαπώ".
8 ΜΑΡΤΙΟΥ, 12:40 Π.M.
12:41 Π.M.
Και 41 λεπτά μετά τα μεσάνυχτα το αεροπλάνο απογειώνεται.
Έχει ξαστεριά. Όλα είναι πολύ γαλήνια.
Ανεβαίνει σε υψόμετρο πλεύσης.
Πετάει πάνω από τη Θάλασσα της Νότιας Κίνας.
Πτήση 370, διατηρούμε επίπεδο τρία πέντε μηδέν.
Λίγο μετά τη μία το πρωί
τα πράγματα γίνονται περίεργα.
Ετοιμάζονται να εξέλθουν του εναέριου χώρου της Μαλαισίας.
Θα μεταβούν στους ελεγκτές εναέριας κυκλοφορίας του Βιετνάμ.
Έτσι οι Μαλαισιανοί είπαν...
Μαλαισιανή 370, επικοινωνήστε με Χο Τσι Μιν 120,9.
Καληνύχτα.
Η πτήση φτάνει στα όρια του εναέριου χώρου της Μαλαισίας
και ο κυβερνήτης, ο Ζαχάρι Άμαντ Σα,
λέει στον ασύρματο
"Καληνύχτα, Μαλαισιανή 370".
8 ΜΑΡΤΙΟΥ, 1:19 Π.Μ.
1:20 Π.Μ.
Ενενήντα δευτερόλεπτα μετά,
το ηλεκτρονικό στίγμα του αεροπλάνου ξαφνικά χάνεται.
Εξαφανίζεται από το ραντάρ.
Εκεί αρχίζει το μυστήριο.
ΚΟΥΑΛΑ ΛΟΥΜΠΟΥΡ, ΜΑΛΑΙΣΙΑ
Με ξύπνησε το τηλέφωνο στις 2.20 π.μ.
Μου είπαν ότι η πτήση ΜΗ370 χάθηκε από το σύστημά μας.
Ξέραμε ότι αυτό είναι πολύ ασυνήθιστο. Εξαιρετικά ασυνήθιστο.
Όταν έφτασα στο Κέντρο Έκτακτης Ανάγκης,
ένιωθα μουδιασμένος και πολύ αγχωμένος.
Ζητήσαμε από την Ταϊλάνδη, το Χονγκ Κονγκ και το Βιετνάμ
να επικοινωνήσουν με την ΜΗ370.
Αλλά μας είπαν ότι δεν έλαβαν καμία απάντηση.
Από τις 4:00 π.μ. μέχρι τις 6:30 π.μ. στην ουσία ψαχνόμασταν.
Τηλεφωνούσαμε όπου μπορούσαμε
ελπίζοντας ότι θα είχαν προσγειωθεί κάπου στο Βιετνάμ ή στο Χονγκ Κονγκ
ή στην Κίνα προτού φτάσουν στο Πεκίνο.
ΠΕΚΙΝΟ, ΚΙΝΑ
8 ΜΑΡΤΙΟΥ, 6:29 Π.Μ.
Όσο πλησιάζει η ώρα
στις 6.30 π.μ...
6:30 Π.Μ.
Ξέραμε ότι κάτι σοβαρό συμβαίνει.
Μια έκτακτη είδηση.
Οι Μαλαισιανές Αερογραμμές επιβεβαιώνουν ότι έχασαν επαφή με πτήση 227 επιβατών...
Στις 6.30 το πρωί ώρα Πεκίνου. Αυτήν τη στιγμή δεν ξέρουμε λεπτομέρειες.
Απλώς να...
Να σας θυμίσουμε τι μαθαίνουμε.
Ο αριθμός της πτήσης είναι ΜΗ370.
Αναμενόταν...
Το Boeing 777 μοιάζει να εξαφανίστηκε.
ΑΕΡΟΔΡΟΜΙΟ ΤΟΥ ΠΕΚΙΝΟΥ Η MH370 ΘΑ ΕΦΤΑΝΕ ΣΤΙΣ 6:30 Π.M.
ΚΑΘΥΣΤΕΡΗΣΗ
Ήταν ο χειρότερος εφιάλτης μου.
Τι θα πούμε στους συγγενείς;
Τι θα πούμε στα ΜΜΕ;
Ήδη λάμβανα κλήσεις
από διάφορα ΜΜΕ όπως το CNN.
Στο τηλέφωνο έχουμε τον αντιπρόεδρο των Μαλαισιανών Αερογραμμών.
Ευχαριστώ που είστε μαζί μας.
Τι μπορείτε να μας πείτε για το αεροσκάφος;
Λοιπόν, το αεροσκάφος έχει καύσιμα για επτά ώρες περίπου.
Υποψιαζόμαστε ότι κατά τις 8:30 π.μ. το αεροσκάφος θα ξεμείνει από καύσιμα.
Προς το παρόν δεν έχουμε ιδέα πού είναι το αεροσκάφος.
8 ΜΑΡΤΙΟΥ, 7:19 Π.Μ.
7:20 Π.Μ.
ΕΞΙ ΩΡΕΣ ΑΠΟ ΤΗΝ ΤΕΛΕΥΤΑΙΑ ΕΠΑΦΗ
Ως ανώτεροι αξιωματούχοι,
εκπαιδευτήκαμε να αναμένουμε το χειρότερο σενάριο.
Εκπαιδευτήκαμε στη διαχείριση κρίσεων.
Αλλά όταν συμβεί,
είναι διαφορετικά γιατί δεν έχεις από πού να πιαστείς.
Δεν έχεις ιδέα πού είναι το αεροσκάφος.
Νωρίς το πρωί της ογδόης ενεργοποιήθηκε η έρευνα και διάσωση.
Η συνήθης διαδικασία είναι να πας
στο σημείο όπου χάθηκε το αεροσκάφος.
ΠΕΡΙΟΧΗ ΕΡΕΥΝΩΝ
Μας είπαν ότι το προσωπικό μιας πετρελαιοπηγής
στη Θάλασσα της Νότιας Κίνας είδε μια έκρηξη,
σαν να έπεσε ένα σκάφος στη θάλασσα.
ΕΡΓΑΤΗΣ ΠΕΤΡΕΛΑΙΟΠΗΓΗΣ ΕΝΤΟΠΙΣΕ ΤΗ ΦΛΕΓΟΜΕΝΗ MH370 ΤΗΝ ΗΜΕΡΑ ΠΟΥ ΧΑΘΗΚΕ
Όσο το αεροπλάνο παραμένει εξαφανισμένο,
το ενδιαφέρον γιγαντώνεται στα μέσα κοινωνικής δικτύωσης.
Ο κόσμος ποστάρει "Τι έγινε το αεροπλάνο;" "Πού είναι;"
Λάβαμε πολλές αναφορές από τα μέσα κοινωνικής δικτύωσης.
Κάποιος ανέφερε ότι το σκάφος είχε καταληφθεί.
Άλλοι είπαν ότι έπεσε στις ζούγκλες της Ιάβας.
ΙΑΒΑ
Έπρεπε να θεωρούμε κάθε πληροφορία
ως πιθανώς ορθή,
γιατί δεν ξέραμε αν ήταν αλήθεια.
Βιετναμέζικα πολεμικά αεροσκάφη εντόπισαν
δυο πετρελαιοκηλίδες κοντά στο νότιο άκρο του Βιετνάμ.
Καθεμία έχει πλάτος περίπου εννιάμισι χιλιόμετρα.
Αναλωθήκαμε να εξακριβώνουμε αυτές τις πληροφορίες.
Πιλότος της Καθέι Πασίφικ αναφέρει ότι είδε
μεγάλα συντρίμμια στον ωκεανό σε μια πτήση από το Χονγκ Κονγκ στην Κουάλα Λουμπούρ.
Οι συγγενείς θέλουν να μάθουν τι έγιναν οι δικοί τους.
Είναι ζωντανοί; Είναι νεκροί;
Και δεν έχουμε απαντήσεις.
Ξέρουμε ότι ένας πιλότος επικοινώνησε με την πτήση 370 προτού εξαφανιστεί.
Ο κυβερνήτης της νυχτερινής πτήσης για Τόκιο βρισκόταν 30 λεπτά μπροστά
και τους κάλεσε στη συχνότητα εκτάκτου ανάγκης.
Είπε στα μαλαισιανά ΜΜΕ
"Υπήρχαν παρεμβολές και παράσιτα, αλλά άκουσα κάποιον να μουρμουρίζει".
"ΉΤΑΝ Ο ΣΥΓΚΥΒΕΡΝΗΤΗΣ".
ΠΕΡΘ, ΑΥΣΤΡΑΛΙΑ
Ήταν Σάββατο πρωί.
Ο Πολ είχε στείλει μέιλ από το αεροδρόμιο με τίτλο "Μου λείπετε ήδη".
Το μέιλ έκλεινε με τη φράση
"Εσύ και τα αγόρια είστε ο κόσμος μου
και μόλις προσγειωθώ στο Πεκίνο στις 8 Μαρτίου, θα σας τηλεφωνήσω".
ΚΟΥΑΛΑ ΛΟΥΜΠΟΥΡ, ΜΑΛΑΙΣΙΑ
Ήμουν σπίτι.
Όλα ήταν φυσιολογικά.
Η Κουάλα Λουμπούρ για Πεκίνο είναι μια καθημερινή διαδρομή.
Ο Χαζρίν είχε κάνει αυτήν την πτήση πολλές φορές.
Συνηθίζαμε να ανταλλάσσουμε
ένα γραπτό μήνυμα μόλις προσγειωνόταν το αεροπλάνο.
Είναι κάτι που κάναμε σε όλη μας την καριέρα ως ιπτάμενοι.
Ήμουν στην κουζίνα όταν μου τηλεφώνησαν.
Μια κυρία ζητούσε τον Πολ.
Της είπα "Όχι, λυπάμαι, πετάει αυτήν τη στιγμή".
Είπα "Από πού είστε;"
Είπε "Είμαι ρεπόρτερ από τη Νέα Ζηλανδία".
ΠΕΚΙΝΟ, ΚΙΝΑ
Πετούσα για να συναντήσω τα παιδιά μου.
Έφτασα στο Πεκίνο στις 4:00 μ.μ.
Καθώς έβγαινα από το αεροπλάνο,
με περίμενε μια αεροσυνοδός.
Μου είπε "Κύριε, ακολουθήστε μας". Δεν είχα ιδέα τι συνέβαινε.
Ξύπνησα νωρίς εκείνο το πρωί.
Κοιτάω το κινητό μου.
Όταν δεν βλέπω το μήνυμά του,
λέω στον εαυτό μου "Δεν πειράζει, ξανακοιμήσου.
Θα σε πάρει ή θα στείλει μήνυμα αργότερα".
Και σκέφτηκα "Γιατί ζητάει τον Πολ;"
Μου είπε "Δεν το μάθατε;"
Εγώ είπα "Τι να μάθω;"
Μου είπε "Συνέβη ένα περιστατικό με το αεροπλάνο".
Τα λέμε αύριο το πρωί.
Και στον μπαμπά λείπεις. Σ' αγαπώ.
Καληνύχτα, Μαλαισιανή 370.
Μου έπεσε το τηλέφωνο
κι έτρεξα έξω ουρλιάζοντας.
Το μόνο που θυμάμαι είναι ότι έκλαιγα.
Είναι κάτι αδιανόητο
που γίνεται η πραγματικότητά μου.
Εκείνη τη στιγμή ο χρόνος σταματά.
"Πώς είναι δυνατόν;
Είναι εφιάλτης; Σας παρακαλώ, ξυπνήστε με".
Είπα "Είστε σίγουροι;"
Και τότε απάντησαν "Όχι, δεν είμαστε σίγουροι για τίποτα".
Άνταμ, είμαι στον τερματικό σταθμό τρία.
Θα περίμενε κανείς να βρίσκεται κόσμος εδώ για...
Οι φίλοι και οι συγγενείς στο Πεκίνο πήγαν σε ένα ξενοδοχείο αναμένοντας ενημέρωση.
Ελπίζουμε η κινεζική κυβέρνηση να στείλει ομάδα έρευνας και διάσωσης
γιατί η βιετναμέζικη κυβέρνηση αργεί.
Συνεργαζόμαστε με τις αρχές
που πραγματοποιούν έρευνες για τον εντοπισμό του σκάφους.
Ενημερώνουμε τις οικογένειες των επιβατών και του πληρώματος.
Ευχαριστώ πολύ.
Ήμουν ο τελευταίος συγγενής που έφτασε εκεί.
Βγαίνεις από το αμάξι κι αντιμετωπίζεις έναν όχλο δημοσιογράφων.
Όχλο.
Το πλήθος ήταν αδιανόητο.
Σε φωτογραφίζουν, σου προτάσσουν μικρόφωνα.
Θυμάμαι ότι οι φίλοι μου τους έσπρωχναν για να φτάσουμε στην αίθουσα.
Και μετά ήρθε κάποιος από την εταιρεία και μου είπε να καθίσω.
Ρωτάω "Τι κάνουμε;" Μου λένε "Περιμένουμε".
Όλες οι οικογένειες ήταν εκεί. Κυρίως Κινέζοι.
Δεν μπορούσαμε ούτε να επικοινωνήσουμε.
Και τότε είπα στους φίλους μου "Πάμε σπίτι, δεν μπορώ να μείνω εδώ".
Εδώ στο Πεκίνο, οι συγγενείς και οι φίλοι των επιβατών
είναι σε ξενοδοχείο.
Νιώθουν δυσαρέσκεια με την έλλειψη πληροφόρησης
για τους δικούς τους.
Η αίθουσα ήταν γεμάτη κόσμο
που έκλαιγε και θρηνούσε.
Υπήρχαν συγγενείς στον διάδρομο ακουμπισμένοι στον τοίχο,
όρθιοι, γονατιστοί, καθισμένοι στο πάτωμα.
Τώρα που το ξανασκέφτομαι, εκείνη η αίθουσα ήταν σκέτη κόλαση.
Χωρίς υπερβολές.
Οι συγγενείς των αγνοούμενων λένε ότι καλούσαν τα κινητά τους
κι αντί να βγαίνει ο τηλεφωνητής, εξακολουθούσαν να χτυπούν.
Ξαφνικά η κόρη ενός επιβάτη ήρθε τρέχοντας κοντά μας.
Είδαμε ότι δεχόταν μια εισερχόμενη κλήση.
Έδειχνε ότι ήταν ο "Μπαμπάς".
Μας είπε "Τι να κάνω;"
Της φώναξα "Απάντησε!"
Αλλά δυστυχώς, όταν προσπάθησε να απαντήσει,
έπαψε να καλεί.
Πολλοί προσπαθήσαμε να καλέσουμε τις οικογένειές μας στο αεροπλάνο.
Σε πολλές περιπτώσεις υπήρξε σύνδεση και κλήση.
Ζητήσαμε από την εταιρεία
και την κυβέρνηση να εντοπίσουν αυτές τις κλήσεις.
Αλλά η απάντηση ήταν πάντα η ίδια.
Δεν είχαν την τεχνολογία
για κάτι τέτοιο.
Ήταν ακατανόητο για μας τους συγγενείς.
Αυτός ήταν ο ευκολότερος τρόπος
για να εντοπίσουν τους επιβάτες και το αεροπλάνο.
9 ΜΑΡΤΙΟΥ
24 ΩΡΕΣ ΑΠΟ ΤΗΝ ΤΕΛΕΥΤΑΙΑ ΕΠΑΦΗ
Το χάραμα στα νερά νοτίως του Βιετνάμ
σήμανε μια γενικευμένη έρευνα για να βρεθεί η πτήση 370.
Αν είχε προσγειωθεί σε αεροδρόμιο, θα το ξέραμε.
Δεν έχει αρκετά καύσιμα για να είναι στον αέρα.
Τα πράγματα είναι δυσοίωνα.
Και είμαστε στο σκοτάδι.
Δεν ξέρουμε πού είναι το αεροπλάνο.
Σήμερα υπήρξε μία αχτίδα ελπίδας.
Οι Βιετναμέζοι νόμισαν ότι βρήκαν μια λέμβο,
αλλά αποδείχτηκε ότι ήταν ένα καρούλι καλωδίων.
Το καλύτερο στοιχείο τους ήταν ένα τίποτα.
Δείγμα πετρελαίου εξετάστηκε στο εργαστήριο.
Αναζητούσαν καύσιμα για τζετ, μα το πετρέλαιο ήταν από πλοίο.
Πήγαμε εκεί. Δεν υπάρχει τίποτα.
Τίποτα.
Ήταν πολύ δύσκολο,
γιατί τα πράγματα δεν πήγαιναν όπως θα περιμέναμε.
Έχετε κάποιο σχόλιο σχετικά με την ΜΗ370;
Υπάρχει τεράστιο ενδιαφέρον από όλον τον κόσμο.
Τι απέγινε το σκάφος; Πού είναι;
Έπρεπε να το εξιχνιάσουμε. Έπρεπε να διερευνηθεί.
Κι έτσι κατέληξα να περνάω αμέτρητες ώρες
προσπαθώντας να κατανοήσω τι συνέβη
στο αεροπλάνο.
Είχαμε εστιάσει την προσοχή μας
στο θέμα των επικοινωνιών, στο γιατί και πώς διακόπηκαν.
Στην κορυφή του 777 υπάρχει μια κεραία.
Ένα σύγχρονο επιβατηγό αεροσκάφος
έχει πολλαπλή επικοινωνία με τον έξω κόσμο.
Τα πάντα διακόπηκαν ταυτόχρονα.
Γιατί;
Μια ομάδα τεχνικών...
Η προφανέστερη απάντηση θα ήταν
η καταστροφική αστοχία.
Το σκάφος ανατινάχτηκε. Έπεσε στον ωκεανό.
Προκλήθηκε μια πυρκαγιά που κατέστρεψε όλα τα όργανα ταυτόχρονα
προτού σταλεί σήμα κινδύνου.
Αλλά
δεν είχαν βρεθεί συντρίμμια
στο σημείο όπου διακόπηκε η επικοινωνία.
ΠΕΡΙΟΧΗ ΕΡΕΥΝΩΝ
Αν δεν ήταν καταστροφική αστοχία, ποια εναλλακτική υπήρχε;
Η μόνη προφανής πιθανότητα είναι
κάποιος στο αεροπλάνο εσκεμμένα
να απενεργοποίησε κάθε ηλεκτρονικό σήμα.
Αν ισχύει αυτό, το ερώτημα είναι "Ποιος;"
10 ΜΑΡΤΙΟΥ
2 ΜΕΡΕΣ ΑΠΟ ΤΗΝ ΤΕΛΕΥΤΑΙΑ ΕΠΑΦΗ
Σημαντική ανατροπή στην εξαφάνιση της πτήσης 370.
Μαλαισιανοί αξιωματούχοι λένε ότι η πτήση παρέκκλινε της πορείας της
πετώντας σε λάθος κατεύθυνση κατά το ύστατο στίγμα.
Οι τελευταίες εξελίξεις.
Απ' ό,τι φαίνεται, έκανε αναστροφή προς τον πορθμό της Μαλάκκα.
Υπάρχουν αναφορές ότι πετούσε
πάνω από μια ώρα αφότου χάθηκε από το ραντάρ.
Κάτι απρόσμενο εντοπίστηκε από ένα στρατιωτικό ραντάρ
που δεν χρειάζεται σήματα του αεροπλάνου.
Αλλά ο στρατός της Μαλαισίας δεν μπορούσε να επιβεβαιώσει
στο 100% ότι ήταν όντως η MH370.
Καλημέρα. Το Reuters αναφέρει ότι μια μαλαισιανή στρατιωτική πηγή λέει...
Υπάρχει μια πιθανότητα
το εν λόγω αεροσκάφος να έκανε αναστροφή,
αλλά δεν ξέρουμε αν είναι το ίδιο σκάφος.
Καλό βράδυ.
Τα στρατιωτικά ραντάρ δεν επιβεβαιώνουν ότι ήταν η πτήση 370.
Δεν μπορεί να καθορίσει αν είναι ελικόπτερο ή αεροπλάνο.
Απλώς λέει "Υπάρχει στόχος σε αυτό το σημείο".
Δεν δίνει υψόμετρο ή ταχύτητα.
Άρα είναι δυνατόν
αντί να συνετρίβη,
το αεροπλάνο να εξαφανίστηκε από τα πολιτικά ραντάρ
κάνοντας αναστροφή πάνω από τη χερσόνησο της Μαλαισίας,
να εντοπίστηκε από το στρατιωτικό ραντάρ,
να πέταξε εκτός της εμβέλειας του στρατιωτικού ραντάρ
και να εξαφανίστηκε ξανά;
Εάν αυτό συνέβη με την ΜΗ370,
γιατί να γυρίσει πίσω;
Γιατί δεν μας κάλεσε; Τι προσπαθεί να κάνει;
Είχαμε ένα σπίτι κοντά στο αεροδρόμιο.
Δεν ήξερα τι άλλο να κάνω κι άνοιξα την τηλεόραση.
Ομάδες έρευνας και διάσωσης του Βιετνάμ, της Μαλαισίας και της Σιγκαπούρης...
Το BBC και το CNN έπαιζαν το θέμα σε επανάληψη.
Καθώς παρακολουθούσα, συνειδητοποίησα ότι έπρεπε να πάρω τον γιο μου.
Τότε σπούδαζε στη Γαλλία.
Ήταν η πιο δύσκολη στιγμή
της ζωής μου.
Το πρώτο πράγμα που μου είπε πριν προλάβω να πω λέξη, ήταν
"Πες μου ότι δεν ήταν στο αεροπλάνο".
Απάντησα "Ήταν".
Και μετά άκουσα μια κραυγή.
11 ΜΑΡΤΙΟΥ
ΤΡΕΙΣ ΜΕΡΕΣ ΑΠΟ ΤΗΝ ΤΕΛΕΥΤΑΙΑ ΕΠΑΦΗ
Εβδομήντα δύο ώρες μετά την εξαφάνιση της πτήσης 370,
σαράντα πλοία και 34 αεροσκάφη
απέτυχαν να εντοπίσουν το παραμικρό σημάδι.
Αυτήν τη στιγμή γίνονται έρευνες στη Θάλασσα Ανταμάν
και ταυτόχρονα
ερευνούν στη Θάλασσα της Νότιας Κίνας.
Επικρατούσε απόλυτη σύγχυση.
Θέλω να πω,
ήταν γελοίο.
Δεν μπορούσε να είναι και στα δύο μέρη.
Πού εστιάζετε την έρευνά σας;
Είστε βέβαιοι ότι έκανε αναστροφή;
Ψάχνετε ανατολικά. Ψάχνετε δυτικά.
-Απόλυτη σύγχυση. -Δεν νομίζω.
Σε καταβάλει.
Ο ήχος από τις κάμερες...
Ρωτούν συνεχώς "Πού; Γιατί ψάχνετε σε λάθος σημείο;"
Από τη μεριά μας,
είμαστε εξίσου μπερδεμένοι.
Θεωρείς ότι μας τα λένε όλα;
Είναι πιθανό να αποκρύπτουν πληροφορίες;
Τη μια μέρα λες κάτι.
Την επομένη ο ρεπόρτερ λέει κάτι άλλο.
Ποιον να πιστέψεις; Τι να πιστέψεις;
Δεν καταλαβαίνω γιατί απέκρυψαν αυτήν την πληροφορία.
Θα το είχαν δει τη στιγμή που συνέβαινε.
Η πρώτη μου αντίδραση ήταν να πω
"Μας περνάνε για ηλίθιους. Μας δουλεύουν".
Οργισμένοι συγγενείς καταβρέχουν αξιωματούχους. Ζητούν απαντήσεις.
Γιατί να μη μιλήσουμε στους συγγενείς;
Γιατί μας εμποδίζετε;
Οι οικογένειες ήταν σε πλήρη σύγχυση.
Κάθε μέρα μάθαινες κάτι διαφορετικό.
Είναι μαρτύριο. Το να μην ξέρεις
είναι το πιο φρικτό απ' όλα.
12 ΜΑΡΤΙΟΥ
ΤΕΣΣΕΡΙΣ ΜΕΡΕΣ ΑΠΟ ΤΗΝ ΤΕΛΕΥΤΑΙΑ ΕΠΑΦΗ
Πάμε στις νέες εξελίξεις
σε μια έρευνα απίστευτη όσο και πρωτοφανή στη σύγχρονη εποχή.
Μπαίνουμε στην τέταρτη μέρα χωρίς κανένα ίχνος
εκείνου του τεράστιου Boeing 777.
Τέσσερις μέρες μετά, η υπόθεση
είναι παράξενη και γίνεται πιο παράξενη.
Παλεύω με τις τεχνικές πτυχές της υπόθεσης.
Κάνω αναρτήσεις στο μπλογκ μου.
Καθώς γράφω,
ο κόσμος αρχίζει να σχολιάζει
και καταλήγουμε να κάνουμε κάτι σαν παράλληλη έρευνα.
Λαμβάνω ένα σχόλιο από κάποιον "Άνθρωπο της γης, του αέρα, της θάλασσας"
που κατείχε απίστευτες λεπτομέρειες.
Δεν καταλάβαινα πλήρως τι έλεγε.
Όμως προφανώς ήξερε τι έλεγε.
Είμαι πιλότος εδώ και 50 χρόνια.
Στην καριέρα μου
ασχολήθηκα κυρίως με τη μηχανική και την επιστήμη.
Αρχίσαμε να επικοινωνούμε μεταξύ μας για να δούμε
αν θα καταφέρναμε να καταλήξουμε
σε μια βάσιμη θεωρία για την πορεία του σκάφους.
Η ομάδα περιελάμβανε πιλότους, μηχανικούς, επιστήμονες,
νομικούς, μηχανολόγους, ηλεκτρολόγους,
ανθρώπους με εμπειρία στον τρόπο πτήσης των 777
και στη λειτουργία διαφόρων συστημάτων.
Πρώτη φορά έβλεπα
ανθρώπους να συνεργάζονται αυθόρμητα από κάθε γωνιά του κόσμου.
Περνούμε πάνω από 12 ώρες την ημέρα ξεθάβοντας λεπτομέρειες,
επανεξετάζοντας τα πάντα ξανά και ξανά.
Ξαφνικά συνεργαζόμασταν σαν μια δεμένη ομάδα.
Κάποιος πρότεινε να αυτοαποκαλούμαστε η "Ανεξάρτητη Ομάδα".
Νιώθαμε ότι η δουλειά είχε γίνει από κάποιον που ήξερε πολύ καλά τι έκανε.
Έτσι το ενδιαφέρον άρχισε να στρέφεται στους πιλότους.
Γράφω τα ευρήματά μου σε ένα άρθρο για το Slate Magazine με τίτλο
"Πώς να εξαφανίσεις ένα αεροσκάφος".
Προκαλεί μεγάλο ενδιαφέρον.
ΔΟΥΛΕΙΑ ΕΚ ΤΩΝ ΕΣΩ;
Και ξαφνικά βρίσκομαι να μιλάω στο CNN.
Τζεφ Γουάιζ, έρχομαι σε σένα.
Διάβασα το άρθρο σου πριν λίγο. Συναρπαστική θεωρία.
Μαθαίνω ότι κάποιοι πιλότοι υποστηρίζουν
την ιδέα
ότι ίσως ο κυβερνήτης ή ο συγκυβερνήτης του σκάφους
κατέλαβε το πιλοτήριο.
Ποιος ξέρει γιατί να κάνουν κάτι τέτοιο. Το νόημα...
Η Ανεξάρτητη Ομάδα δεν είχε προβεί σε κάποιον ισχυρισμό.
Απλώς προσπαθούσαμε
να κατανοήσουμε τι γνωρίζουμε.
Διότι
αν ήθελες να μάθεις για την ΜΗ370, πράγμα που το ήθελαν πολλοί,
δεν θα το μάθαινες από τη Μαλαισία.
Δεν ήμασταν η μόνη ομάδα.
Υπήρχε άλλη μια παρέα, οι Tomnoders.
Ακριβώς όπως διάφορες χώρες και ομάδες
αναζητούν το χαμένο αεροπλάνο της Μαλαισίας,
το ίδιο μπορείτε να κάνετε κι εσείς από τον υπολογιστή σας.
Ορίστε πώς γίνεται.
Καλούν τον κόσμο να μπει στην πλατφόρμα τους, την Tomnod,
για να δουν φωτογραφίες της περιοχής
όπου μπορεί να έπεσε το αεροπλάνο.
ΦΛΟΡΙΝΤΑ, ΗΠΑ
Ο αρχιπτέραρχος είπε ότι θέλει χρόνο και βοήθεια
για τον εντοπισμό του αεροσκάφους.
Οι πενθούντες ανυπομονούν να μάθουν
πού έπεσε η πτήση 370.
Όταν είδα την αγωνία στα πρόσωπα των συγγενών,
σκέφτηκα "Πρέπει να κάνω κάτι". Σπάραξε η καρδιά μου.
Ασχολούμαι με τη φωτογραφία, προσέχω τις λεπτομέρειες.
Σκέφτηκα ότι θα μπορούσα να βοηθήσω στην έρευνα
των δορυφορικών εικόνων.
Ως Tomnoder,
δεν επέλεγες την περιοχή που θα ερευνούσες.
Μου έδωσαν την περιοχή κοντά στο σημείο όπου το αεροπλάνο
εξαφανίστηκε από το ραντάρ στη Θάλασσα της Νότιας Κίνας.
ΠΕΡΙΟΧΗ ΕΡΕΥΝΩΝ
Οι δορυφορικές εικόνες ήταν κενές.
Έβλεπες μόνο τη μαυρίλα της θάλασσας.
Πατάς "Επόμενο".
Κι άλλες μαύρες εικόνες.
Πολλή μαυρίλα.
Και τότε επιτέλους...
Βλέπεις κάτι λευκό.
Ανέσυρα τα σχέδια
του B777 από το διαδίκτυο.
Αναγνώρισα εκείνο το κομμάτι ως τον κώνο του ρύγχους του.
Και τότε άρχισα να σκέφτομαι "Θεέ μου.
Υπάρχουν συντρίμμια. Εκεί είναι το αεροπλάνο".
Κι άρχισα να βλέπω κι άλλα κομμάτια.
Κάτι που έμοιαζε με την άτρακτο. Κάτι που έμοιαζε με την ουρά.
Ανατρίχιασα.
Έκλαψα γιατί ήξερα ότι εκεί είχε πεθάνει κόσμος.
Ήξερα ότι ήταν τμήμα του αεροπλάνου.
Αυτό σήμαινε
ότι δεν ήταν ζωντανοί
και δεν ήταν η απάντηση που αποζητούσαν οι συγγενείς.
15 ΜΑΡΤΙΟΥ
ΕΠΤΑ ΗΜΕΡΕΣ ΑΠΟ ΤΗΝ ΤΕΛΕΥΤΑΙΑ ΕΠΑΦΗ
Δεν έχουμε ξαναδεί τόση ασφάλεια.
Προφανώς φυλάσσουν τον πρωθυπουργό.
Κύριε πρωθυπουργέ, για τα αμερικανικά ΜΜΕ.
Συνέντευξη Τύπου μετά.
Στις 15 Μαρτίου
με κάλεσαν οι Μαλαισιανές Αερογραμμές
λέγοντάς μου ότι θα γίνει μια ανακοίνωση
από τον πρωθυπουργό της Μαλαισίας.
Βιώνεις μια στιγμή τρόμου
ότι τους βρήκαν και ότι αυτό ήταν.
Αυτό ήταν. Είναι αληθινά νεκρός.
Σήμερα,
βάσει ενός νέου δορυφορικού σήματος,
είμαστε σε θέση να επιβεβαιώσουμε
ότι η ΜΗ370
πράγματι
έστριψε πάνω από τη χερσόνησο της Μαλαισίας
προτού στραφεί προς τα βορειοδυτικά.
Σκέφτηκα "Μα τι συμβαίνει;"
Δεν μπορούσα να το πιστέψω
ότι μας το έλεγαν αυτό.
Ολοκληρώνουμε τις επιχειρήσεις στη Νότια Κίνα
κι επανεξετάζουμε την αναδιάταξη των δυνάμεών μας.
Ήξερα ότι στη Θάλασσα της Νότιας Κίνας είχα βρει
τα συντρίμμια της MH370
και δεν σκόπευα να το κρατήσω κρυφό.
Είχα ήδη ενημερώσει το Tomnod γι' αυτά τα συντρίμμια.
Αλλά δεν έλαβα ποτέ επιβεβαίωση.
Ήταν λες και δεν συνέβη.
Έστειλα παντού μηνύματα μέσω Twitter.
Το ανέβασα στο Facebook.
Έστειλα μέιλ.
Έκανα ό,τι μπορούσα για να καταλάβουν ότι τα συντρίμμια
ήταν στη Θάλασσα της Νότιας Κίνας.
Πολλοί Tomnoder απογοητευτήκαμε.
ΚΑΠΟΙΟΣ ΠΡΕΠΕΙ ΝΑ ΤΟ ΕΡΕΥΝΗΣΕΙ
Το επόμενο πράγμα που έμαθα ήταν ακόμα πιο
αλλόκοτο.
Με βάση τα νέα δεδομένα,
έχουμε καταλήξει
ότι η τελευταία επικοινωνία του αεροπλάνου
μέσω δορυφόρου
σημειώθηκε σε έναν από δύο πιθανούς αεροδιαδρόμους.
Το πράγμα γίνεται όλο και πιο παράξενο.
Οπότε τώρα,
αφού βγήκε από την εμβέλεια του στρατιωτικού ραντάρ,
πληροφορούμαστε
ότι μια υπηρεσία δορυφορικών επικοινωνιών, η Inmarsat,
είχε εξοπλισμό πάνω στο αεροπλάνο
που επικοινωνούσε με έναν δορυφόρο
ο οποίος βρισκόταν πάνω από τον Ινδικό Ωκεανό.
Εκπληκτικές νέες εξελίξεις στην εξαφάνιση της πτήσης...
Υπάρχουν πληροφορίες που διαφοροποιούν τις θεωρίες...
Ερευνούσαν σε λάθος περιοχή.
Είναι κάπου σ' αυτά τα δύο τόξα...
Καλύπτουν μια τεράστια περιοχή εκατοντάδων χιλιάδων τετραγωνικών μέτρων.
Η 370...
Όταν ένα αεροπλάνο πετάει πάνω από τον ωκεανό, η μόνη δυνατή επαφή
είναι μέσω δορυφορικού σήματος.
ΛΟΝΔΙΝΟ, ΑΓΓΛΙΑ
Ακόμα δεν υπάρχει αεροπλάνο, αλλά υπάρχει μια πλειάδα δεδομένων.
Η Inmarsat παρέχει δορυφορική επικοινωνία στα αεροσκάφη
όταν είναι εκτός εμβέλειας των επίγειων ραντάρ.
Τα δεδομένα έδειξαν
επτά συνδέσεις ή ping όπως ονομάζονται.
Κάθε μία ώρα το σύστημα της Inmarsat έλεγχε
εάν ανταποκρινόταν το τερματικό του αεροπλάνου.
Ρωτούσε "Είσαι ακόμα εκεί;"
και το τερματικό απαντούσε "Ναι".
Αυτές οι συνδέσεις, αυτά τα μηνύματα συνεχίζονταν
επί έξι ώρες μετά την τελευταία επαφή.
Ήταν όλοι σοκαρισμένοι.
Δεν περιμέναμε το αεροπλάνο να εξακολουθεί να είναι σε πτήση.
Όμως τα δεδομένα δεν μπορούν
να προσδιορίσουν τη θέση.
Δεν περιέχουν συντεταγμένες, ας πούμε.
Το μόνο που ξέρουμε είναι πόσο απέχει το αεροσκάφος από τον δορυφόρο.
Ξέραμε ότι έπρεπε να εξακριβώσουμε
εάν το αεροσκάφος ταξίδευε βόρεια ή νότια στο τέλος της πτήσης του.
Όμως ξέραμε ότι η ανάλυση θα έπαιρνε χρόνο.
Έτσι
το μυστήριο είχε γίνει ακόμα πιο βαθύ.
Ξέρουμε ότι το αεροπλάνο πετούσε επί ώρες.
Μια πιθανή πορεία ήταν προς τον Νότο
και κατέληγε κάπου στον νότιο Ινδικό Ωκεανό.
Η άλλη ήταν βόρεια, προς την Κεντρική Ασία.
Η πιο αισιόδοξη πιθανότητα είναι να προσγειώθηκε κάπου στην Κεντρική Ασία,
στο Καζακστάν.
Όμως αν το σκάφος πήγε νότια,
θα πρέπει να συνετρίβη
στα βάθη του ωκεανού.
Αποκλείεται να υπήρχαν επιζώντες.
Ενώ η Inmarsat εξιχνίαζε την πορεία του σκάφους,
οι Μαλαισιανοί αναγκάστηκαν να αναγνωρίσουν
ένα βασικό δεδομένο το οποίο γνώριζαν καιρό όσοι ασχολούνταν.
Τα αποψινά νέα από τη Μαλαισία
είναι πως ό,τι κι αν συνέβη στην πτήση 370,
δεν ήταν ατύχημα.
Ο πρωθυπουργός της χώρας επιβεβαίωσε δημοσίως
κάτι που όλοι υποψιάζονταν,
ότι το σκάφος βγήκε εσκεμμένα εκτός πορείας.
Μπορείτε να μας πείτε τι κάνατε μέσα στο σπίτι;
Στην Κουάλα Λουμπούρ το θέμα αποτελεί πλέον
αντικείμενο ποινικής έρευνας.
Αυτό το αστυνομικό αμάξι
μόλις έκανε έφοδο στο σπίτι
του κυβερνήτη της ΜΗ370.
ΠΙΛΟΤΟΙ
ΕΦΟΔΟΣ ΣΤΑ ΣΠΙΤΙΑ
ΑΕΡΟΠΕΙΡΑΤΕΙΑ
Όλοι συμφωνούσαν ότι οι πιλότοι κατέλαβαν το αεροπλάνο.
Όπως έχω ήδη πει, αυτό σίγουρα δεν ήταν ατύχημα.
Δεν πετάς επί οχτώ ώρες
διανύοντας χιλιάδες χιλιόμετρα τυχαία.
ΑΠΙΣΤΕΥΤΕΣ ΝΕΕΣ ΕΞΕΛΙΞΕΙΣ
Εξ αρχής,
μεταξύ των δύο πιλότων,
θεωρήθηκε πολύ πιθανότερο ο ένας
να είναι ο δράστης.
Ο συγκυβερνήτης ήταν
πολύ άπειρος.
Ήταν η πρώτη του υπεύθυνη θέση σε ένα 777.
Έτσι το επίκεντρο στράφηκε στον κυβερνήτη της πτήσης,
στον Ζαχάρι Άμαντ Σα,
γιατί ήταν ένας εξαιρετικά έμπειρος κυβερνήτης.
Και αυτό που είχε συμβεί
ήταν κάτι επιθετικό και δεξιοτεχνικό.
Γεια σας.
Παρακολουθείτε ένα βίντεό μου στο YouTube...
Ο προσομοιωτής πτήσης του πιλότου
κατασχέθηκε από τις αρχές για να εξακριβωθεί
εάν η τρελή πορεία της πτήσης 370
δοκιμάστηκε προηγουμένως στον κυβερνοχώρο.
Κατασχέσαμε έναν προσομοιωτή,
έναν προσομοιωτή πτήσεων.
Ο Ζαχάρι είχε τις γνώσεις.
Ο Ζαχάρι ήταν ένας έμπειρος βετεράνος που ήξερε όλες τις παραμέτρους
και θα μπορούσε να είχε συλλάβει κάτι τόσο πολύπλοκο.
Όμως...
το αεροπλάνο ήταν ακόμη άφαντο.
Ασχέτως αν είχε πάει βόρεια ή νότια.
Ο μηχανικός μας που κοιτούσε τα νούμερα
μου τηλεφώνησε για να μου πει ότι είχε βρει τη λύση.
Είχε κάνει το σύστημα φύλλο και φτερό
για να καταλάβει τη λειτουργία του
ώστε να καθορίσει την εξίσωση
του τι θα ανέμενε κανείς εάν το σκάφος είχε πάει βόρεια
ή νότια.
Κατάφερε να εξακριβώσει ποιον αεροδιάδρομο
είχε πάρει η ΜΗ370.
Εκείνο το σαββατοκύριακο καθόμουν στην κουζίνα μου
καταγράφοντας κάποια στοιχεία που θα δίναμε στις αρχές της Μαλαισίας.
Οι Μαλαισιανές Αερογραμμές μας πληροφόρησαν
ότι "Αύριο θα γίνει μια σημαντική συνέντευξη Τύπου
οπότε ανοίξτε το πρωί τους δέκτες σας".
Βαθιά μέσα σου σκέφτεσαι
"Είναι ακόμα ζωντανοί.
Δεν συνετρίβησαν, είναι ακόμα ζωντανοί".
Για αρκετό καιρό εξακολουθούσα να επικοινωνώ μαζί τους.
Είχαν τα κινητά τους και τους έστελνα μηνύματα.
Κάθε βράδυ προτού πάω για ύπνο, τους έστελνα μήνυμα.
"Πώς είστε;" "Σας σκέφτομαι". "Ακούστε τι έκανα σήμερα".
Ήταν ένας τρόπος να συνεχίσω τον διάλογο μαζί τους.
24 ΜΑΡΤΙΟΥ
ΔΕΚΑΕΞΙ ΗΜΕΡΕΣ ΑΠΟ ΤΗΝ ΤΕΛΕΥΤΑΙΑ ΕΠΑΦΗ
Απόψε
είχα μια ενημέρωση από τους εκπροσώπους
της Βρετανικής Υπηρεσίας Διερεύνησης Αεροπορικών Ατυχημάτων.
Με βάση τη νέα τους ανάλυση,
η Inmarsat
και η Υπηρεσία Διερεύνησης Ατυχημάτων
κατέληξαν
ότι η ΜΗ370
ακολούθησε τον νότιο αεροδιάδρομο.
Πρόκειται
για ερημικό σημείο,
μακριά από κάθε πιθανό σημείο προσγείωσης.
Ως εκ τούτου,
με βαθιά θλίψη,
είμαι στη δυσάρεστη θέση να σας ενημερώσω
ότι σύμφωνα
με αυτά τα νέα δεδομένα,
η πτήση ΜΗ370
κατέληξε στον νότιο
Ινδικό Ωκεανό.
Ακόμα δεν έχουν αποδείξεις ότι οι αγαπημένοι τους πέθαναν.
Είχαμε μόνο τα δορυφορικά δεδομένα.
Δεν είχαμε απτά στοιχεία.
Άρα
ουσιαστικά λέει
στους αγαπημένους των επιβαινόντων
"Οι αγαπημένοι σας πέθαναν. Το λένε οι αριθμοί".
Γάμα τη Μαλαισία!
Η Μαλαισία λέει ψέματα!
Πρώτη φορά στην ιστορία 239 άνθρωποι
ανακηρύσσονται νεκροί
βάσει μαθηματικών στοιχείων και μόνο.
Δεν είχε βρεθεί κάτι.
Δεν είχαν βρει την ακριβή τοποθεσία.
Υπήρχε μόνο κάποιου είδους υπολογισμός της θέσης του αεροπλάνου.
Το αποτέλεσμα δεν είχε επαληθευτεί.
Θεωρήσαμε ότι ήθελαν απεγνωσμένα να κρύψουν κάτι
και να κλείσουν το θέμα.
Εμείς οι οικογένειες των 154 κινέζων επιβατών της ΜΗ370
διαμαρτυρόμαστε και καταδικάζουμε την εταιρεία,
την κυβέρνηση και τον στρατό της Μαλαισίας.
Φέρτε πίσω την οικογένειά μας.
Πείτε μας την αλήθεια.
Θα χρησιμοποιήσουμε κάθε μέσο ώστε η εταιρεία,
η κυβέρνηση και ο στρατός να λογοδοτήσουν για τα εγκλήματά τους.
Σήμερα σημειώθηκαν ταραχές στο Πεκίνο
όταν οι οικογένειες πήγαν να διαδηλώσουν στην πρεσβεία της Μαλαισίας.
Φέρτε πίσω τις οικογένειές μας.
Είναι πολύ σπάνιο για το Πεκίνο
μια δημόσια διαδήλωση να παραλύει τους δρόμους,
αλλά η δυσαρέσκεια των συγγενών είναι τόσο μεγάλη
που τους επιτράπηκε.
Οι οικογένειες φώναζαν συνθήματα όπως...
Πείτε μας την αλήθεια.
"Η Μαλαισία λέει ψέματα".
Φέρτε πίσω τις οικογένειές μας.
"Είστε δολοφόνοι".
Αρνούμασταν να δεχτούμε
ότι η μοίρα
των 154 αγαπημένων μας σφραγίστηκε με μια ανακοίνωση.
Η διαδήλωση κρατήθηκε έξω από τον φράχτη της πρεσβείας
και μακριά από τα διεθνή ΜΜΕ.
Νιώθαμε πραγματικά ανήμποροι.
Και θυμωμένοι.
Ο διευθύνων σύμβουλος της εταιρείας
συμφώνησε για πρώτη φορά να δώσει μια συνέντευξη.
Πρωταρχικό μας καθήκον είναι να φροντίσουμε τις οικογένειες.
Νομίζω ότι το κάναμε και με το παραπάνω.
Λένε ότι δεν κάνατε αρκετά.
Νομίζω ότι αυτό είναι άδικο. Κάναμε ό,τι μπορούσαμε.
Υπήρχε μια περιρρέουσα ομίχλη
αναπάντητων ερωτημάτων.
Όμως για μένα ήταν ξεκάθαρο.
Το συντριπτικό πλήθος των στοιχείων
υποστήριζε τη θεωρία μου.
Ο πιλότος προέβη σε μαζική, φονική αυτοκτονία.
Είχε προδιαγράψει
μια ευθεία πορεία
στον νότιο Ινδικό Ωκεανό
για να θέσει τέλος στη ζωή του δολοφονώντας
πάνω από 200 ανθρώπους.
Αυτό απαιτούσε λεπτομερή σχεδιασμό.
Ως εκ τούτου,
ως αεροπορικός συντάκτης,
ένιωσα το χρέος να παρουσιάσω μια περιεκτική,
τελική και αποφασιστική εικόνα του τι είχε συμβεί εκείνο το βράδυ.
ΘΕΩΡΙΑ ΠΡΩΤΗ Ο ΠΙΛΟΤΟΣ
8 ΜΑΡΤΙΟΥ 1:19 Π.Μ.
Λίγο μετά τη μία το πρωί,
ο Ζαχάρι πετάει πάνω από τη Θάλασσα της Νότιας Κίνας.
Είναι υπεύθυνος για 11 μέλη πληρώματος
και 227 επιβάτες
που πάνε στο Πεκίνο σε μια πτήση ρουτίνας.
Σε αυτό το στάδιο,
το κέντρο ελέγχου της Κουάλα Λουμπούρ τον καλεί λέγοντας...
Μαλαισιανή 370, επικοινωνήστε με Χο Τσι Μιν 120,9. Καληνύχτα.
Η ΜΗ370 θα μεταβεί στους επόμενους
ελεγκτές εναέριας κυκλοφορίας στο Βιετνάμ.
Και ο Ζαχάρι λέει...
Καληνύχτα, Μαλαισιανή 370.
Τώρα βρίσκεται σε μια γκρίζα ζώνη
μεταξύ δύο περιοχών εναέριου ελέγχου.
Κανείς δεν τον προσέχει.
Ίσως λέει στον συγκυβερνήτη του
"Πήγαινε να μου φέρεις κάτι από πίσω'.
Εκείνος κλείνει την πόρτα.
Ο Ζαχάρι κλειδώνει.
Τώρα θα υλοποιήσει το μεγάλο του σχέδιο.
Κλείνει όλα τα ηλεκτρονικά μέσα που καθιστούν το σκάφος ορατό
στον έξω κόσμο.
Εξαφανίζεται από τα ραντάρ.
Εκείνη τη στιγμή
για τους υπόλοιπους επιβαίνοντες
όλα βαίνουν καλώς.
Ο Ζαχάρι έχει τον πλήρη έλεγχο
και κανείς δεν το ξέρει.
Αρπάζει το πηδάλιο
και παίρνει μια απότομη αριστερή στροφή.
Επιστρέφει στη χερσόνησο της Μαλαισίας.
Όμως τότε
ο συγκυβερνήτης συνειδητοποιεί ότι τον κλείδωσε έξω από το πιλοτήριο.
Ο Ζαχάρι γνωρίζει
ότι δύσκολα θα διατηρήσει τον έλεγχο του αεροπλάνου.
Έτσι...
Ίσως
αρχίζει να αποσυμπιέζει την καμπίνα.
Όλοι είναι μπερδεμένοι.
Όμως αυτό που πολλοί επιβάτες δεν γνωρίζουν
είναι ότι οι γεννήτριες οξυγόνου αυτών των μασκών
λειτουργούν μόνο για 15 λεπτά.
Ο καπετάνιος έχει μια εξελιγμένη μάσκα μακράς διαρκείας.
Σε λίγο στην καμπίνα επικρατεί ησυχία.
Στρέφει το αεροπλάνο προς τον Νότο
και πετάει ευθεία μέσα στο σκοτάδι
περιμένοντας να τελειώσουν τα καύσιμα.
Μετά από έξι ώρες πτήσης,
οι μηχανές σταματούν.
Κατεβάζει τη μύτη.
Και ετοιμάζεται να κάνει βουτιά.
Μείωση υψομέτρου, ανυψώστε.
Αυτό είναι το απαραίτητο σενάριο
αν ο Ζαχάρι κατέλαβε το σκάφος.
Αυτή θα ήταν η σειρά των γεγονότων.
Ας σημειωθεί ότι έχουν υπάρξει κάποιες περιπτώσεις
πιλότων που αποφάσισαν
να σκοτώσουν τους επιβάτες.
Όμως
σε καμία περίπτωση
δεν χρειάστηκαν έξι ώρες
για μια φονική αυτοκτονία.
Άρχισα να αναρωτιέμαι
μήπως δεν ήταν ο Ζαχάρι.
Και τότε, τεσσεράμισι μήνες μετά την εξαφάνιση,
συνέβη κάτι
που έσχισε τον ιστό της πραγματικότητας.
Καλημέρα σας. Χθες
η πτήση ΜΗ17 των Μαλαισιανών Αερογραμμών απογειώθηκε από το Άμστερνταμ
και καταρρίφθηκε στην Ουκρανία, κοντά στα ρωσικά σύνορα.
Και σκέφτηκα "Θεέ μου.
Οι Μαλαισιανές Αερογραμμές δεν είχαν σοβαρό ατύχημα από το '90
Και τώρα, μέσα σε τεσσεράμισι μήνες,
είχαν χάσει δύο τεράστια 777.
Έμοιαζε απίστευτη σύμπτωση.
Εκείνη τη στιγμή η ΜΗ370
έπαψε να είναι ένας άλυτος μαζικός φόνος.
Ίσως να ήταν...
μια πράξη πολέμου.